**ОКРЪЖЕН СЪД - ГАБРОВО**

**З А П О В Е Д**

**№ 276**

**Габрово, 04 юли 2024 г.**

На основание чл. 86, ал. 1 от Закона за съдебната власт, чл. 18, чл. 19 и чл. 20 от Наредба № 10 от 30 октомври 2023 г. за подбора, статута и дейността на медиаторите в съдебните центрове по медиация,

**Р А З П О Р Е Ж Д А М**

І. ДА СЕ ВПИШАТ в списъка на медиаторите към съдебния център по медиация към Окръжен съд – Габрово следните съдебни медиатори, преминали подбора и специализираното обучение и положили успешно теста за проверка на придобитите знания и умения:

- Иванка Ганева;

- Роксана Найденова.

Списъкът на медиаторите към съдебния център по медиация към Окръжен съд – Габрово да съдържа следните данни:

1. име и фамилия на медиатора;

2. допълнителна квалификация на медиатора в областта на медиацията, за която е представил документи;

3. основна професия на медиатора и практика в определена област на правото;

4. опит на медиатора в медиация по опредени видове спорове;

5. дата на вписване в списъка: 01.07.2024 г.;

6. дата на изтичане на мандата на медиатора: 30.06.2027 г.

II. На основание чл. 16, ал. 2 от Наредба № 10 от 30 октомври 2023 г. за подбора, статута и дейността на медиаторите в съдебните центрове по медиация да се издаде удостоверение на гореизброените съдебни медиатори за успешно преминаване на специализираното обучение и вписването им в съдебния център на Окръжен съд – Габрово.

Изпълнението на заповедта възлагам на съдебния помощник, определен със Заповед № 251 от 17.06.2024 г. на и.ф.административен ръководител-председател за лице, което да изпълнява функциите на координатор в съдебния център по медиация към Окръжен съд – Габрово.

Контрол по изпълнението на заповедта възлагам на съдебния администратор.

Настоящата заповед да се публикува на интернет страницата на Окръжен съд – Габрово, както и на информационното табло в съдебната сграда в гр. Габрово, пл. Възраждане № 1, партерен етаж**.**

**(п)**

**ВЕСЕЛИНА ТОПАЛОВА**

*И.ф.Административен*

*ръководител-председател*

*на Окръжен съд - Габрово*